Source: http://lex.justice.md/md/371242/
Timestamp: 2019-05-23 01:40:32+00:00

Document:
LPC191/2017
ID intern unic: 371242
pentru modificarea şi completarea Codului educației
Publicat : 18.08.2017 în Monitorul Oficial Nr. 301-315 art Nr : 539 Data intrarii in vigoare : 18.08.2017
Art. I. – Codul educației al Republicii Moldova nr. 152/2014 (Monitorul Oficial al Republicii Moldova, 2014, nr. 319–324, art. 634), cu modificările ulterioare, se modifică și se completează după cum urmează:
1. La articolul 3, după noțiunea „evaluare criterială” se introduce o noțiune nouă cu următorul cuprins:
„examen de bacalaureat profesional – evaluare a competențelor generale și profesionale ale elevilor la finalizarea studiilor în instituțiile de învățămînt profesional tehnic postsecundar și postsecundar nonterţiar, în modul stabilit de Ministerul Educației;”.
2. La articolul 53, alineatul (7) se completează cu litera f) cu următorul cuprins:
„f) asistent al educatorului.”
la alineatul (2) litera c), cuvintele „specialitatea coregrafie” se substituie cu cuvintele „specialitățile coregrafie și asistent al educatorului”;
„(3) Programele de formare profesională tehnică postsecundară nonterțiară corespund nivelului 5 ISCED și au durata de:
a) 4–5 ani – pentru programe integrate, în baza studiilor gimnaziale;
b) 2–3 ani – în baza diplomei de bacalaureat.”
„(6) Programele de formare profesională tehnică postsecundară se finalizează cu susținerea obligatorie, în modul stabilit de Ministerul Educaţiei, a examenului de bacalaureat profesional, a examenului de calificare şi/sau a lucrării de diplomă, precum și cu susţinerea benevolă a examenului național de bacalaureat.
Programele de formare profesională tehnică postsecundară nonterțiară se finalizează:
a) cu susținerea obligatorie, în modul stabilit de Ministerul Educaţiei, a examenului de bacalaureat profesional, a examenului de calificare şi/sau a lucrării de diplomă, precum și cu susţinerea benevolă a examenului național de bacalaureat – pentru elevii care au studiat în baza programelor integrate (studiilor gimnaziale);
b) cu susținerea obligatorie a examenului de calificare şi/sau a lucrării de diplomă – pentru elevii care au studiat în baza diplomei de bacalaureat.
Învăţămîntul profesional tehnic postsecundar şi postsecundar nonterţiar se finalizează cu eliberarea diplomei de studii profesionale, care conferă titularului dreptul de încadrare în cîmpul muncii și de participare la concursul de admitere în ciclul I de studii superioare la o specialitate din domeniul studiat.”
4. La articolul 89 alineatul (2), după cuvîntul „bacalaureat” se introduce textul „ , ai diplomei de studii profesionale”.
5. La articolul 132 alineatul (1):
la litera a), textul „5 ISCED” se substituie cu textul „4 ISCED”, iar cuvîntul „nonterțiar” se exclude;
„b) în învățămîntul primar – deținerea unei calificări în domeniu de cel puțin nivelul 5 ISCED – învățămînt profesional tehnic postsecundar nonterțiar; în învățămîntul gimnazial – deţinerea unei calificări în domeniu de cel puţin nivelul 6 ISCED – studii superioare de licenţă, precum şi promovarea modulului psihopedagogic;”.
6. La articolul 152 litera h), textul „din anul 2017” se substituie cu textul „începînd cu 1 septembrie 2018”.
7. La articolul 155, cifrele „2018” se substituie cu cifrele „2019”.
Art. II. – Prezenta lege intră în vigoare la data publicării.
Nr. 191. Chișinău, 21 iulie 2017.

References: articolul 3
 articolul 53
 articolul 89
 articolul 132
 articolul 152
 articolul 155